

**Republika e Kosovës**

**Republika Kosovo-Republic of Kosovo**

***Kuvendi - Skupština - Assembly***

15 korrik 2020, Prishtinë

Znj/Z. .........................

Kryetar/e i/e Komisionit për Punë të Jashtme të Parlamentit..................................

I/E nderuar/a Znj/Z...........................,

Në emër të Komisionit për Punë të Jashtme dhe Diasporë në Kuvendin e Republikës së Kosovës, si dhe në emrin tim personal, ju lutem më lejoni të shprehë shqetësimin tonë lidhur me pamundësinë e qytetarëve të Republikës së Kosovës për të udhëtuar lirshëm pa viza nëpër vendet e BE-së, për arsye se liberalizimi i vizave për Republikën e Kosovës ende ka mbetur proces i pakryer.

Siç jeni në dijeni, më 18 korrik 2018, Komisioni Evropian konfirmoi se Republika e Kosovës ka plotësuar të gjitha kriteret e kërkuara për liberalizimin e vizave.

Kosova është shteti më pro evropian përkundër kësaj, qytetarët e Republikës së Kosovës, ende as sot nuk mund të lëvizin lirshëm. Më duhet të theksoj se, kjo ka shkaktuar ndjenjën e qytetarëve të veçuar dhe të izoluar në mes të Ballkanit, pasi që qytetarët e të gjitha vendeve fqinjë të Republikës së Kosovës tashmë ka kohë që e gëzojnë këtë të drejtë.

Dëshirojmë të theksojmë se, bazuar në raportin e Komisionit Evropian në korrik të vitit 2018, numri i azilkërkuesve nga Kosova në BE, ka shënuar rënie të dukshme nga viti 2016 në vitin 2017, prej 36%, ose shprehur me numra, nga 11675 në 2016, në 7410 në 2017. I njëjti raport ka nënvizuar se Republika e Kosovës ka sponsorizuar kampanja gjithëpërfshirëse nëpër të gjitha komunat, për të informuar qytetarët e saj për të drejtat dhe obligimet që përfshinë liberalizimi i vizave.

Bazuar në ato që u theksuan më lart, ju sigurojmë që, frika e mundshme për shfrytëzim të liberalizimit të vizave nga ana e qytetarëve të Republikës së Kosovës për të kërkuar azil në vendet e BE-së, është e pa bazë.

Si Komision Parlamentar për Punë të Jashtme dhe Diasporë dhe unë, si kryetare e Komisionit, me mirësjellje kërkoj nga Ju, që, pa vonesa të mëtutjeshme, të përkrahni rekomandimet e Parlamentit dhe Komisionit të BE-së, të cilat certifikuan përmbushjen e planit për liberalizim të vizave.

Me këtë veprim, Ju do të dëshmoni para qytetarëve të Republikës së Kosovës se liria dhe barazia janë virtyte të BE-së dhe se këto virtyte vlejnë edhe për qytetarët e Kosovës.

Duke mbetur me shpresë për bashkëpunim të mëtejmë në këtë çështje, ju lutem të pranoni konsideratën më të lartë për Ju dhe vendin tuaj!

Me respekt,

Time Kadrijaj

Kryetare

Komisioni për Punë të Jashtme dhe Diasporë

Kuvendi i Republikës së Kosovës